त्रि मुमपुनी

**त्रि मुमपुनी:** (जन्म: 6 अगस्त 1964) जिसे  **बू पुनी** (श्रीमती पुनी) के नाम से भी जाना जाता है, एक इंडोनेशियाई शोधकर्ता, सामाजिक उद्यमी, परोपकारी, सामाजिक कार्यकर्ता और सूक्ष्म-जलविद्युत आविष्कारक है, जो इंडोनेशिया में आधे मिलियन से अधिक लोगों के लिए जलविद्युत विकास परियोजना में शामिल थी। 2010 में उसे  राष्ट्रीय नवाचार समिति के बोर्ड सदस्य के रूप में चुना गया। उल्लेखनीय कार्यों के लिए बू पुनी  को 2011 में प्रतिष्ठित रेमन मैग्सेसे पुरस्कार से सम्मानित किया गया    13 अक्टूबर 2021 को उसे इंडोनेशिया के राष्ट्रपति जोको विडोडो द्वारा राष्ट्रीय अनुसंधान और नवाचार एजेंसी (BRIN) संचालन समिति के सदस्य के रूप में नियुक्त किया गया। 

## प्रारंभिक जीवन और शिक्षा
पुनी का जन्म सेमारंग में वियटनो और गेमियारसिह के घर हुआ था। उस के पिता एक सरकारी उद्यम में कार्यरत थे जबकि उनकी माँ स्थानीय गृह अर्थशास्त्र स्कूल से स्नातक थी और गाँव में अक्सर लोगों को त्वचा के अल्सर रोग से लड़ने में मदद करती थी, जो अस्वच्छ परिस्थितियों के कारण काफी प्रचलित था। उनसे उस ने सामाजिक सक्रियता के बारे में बहुत कुछ सीखा और ग्रामीणों की मदद करने के लिए डॉक्टर बनने की आकांक्षा रखी।  

1982 में इंडोनेशियाई विज्ञान संस्थान ने एक कनिष्ठ वैज्ञानिक शोध पत्र प्रतियोगिता आयोजित की। उस ने प्रतियोगिता जीती। निर्णायक मंडल के सदस्यों में से एक, एंडी हकीम नासुशन [ आईडी ], जो उस समय बोगोर कृषि संस्थान (आईपीबी) में सांख्यिकी और मात्रात्मक आनुवंशिकी के प्रोफेसर थे, उस के शोध पत्र से प्रभावित और रुचि रखने लगे। जब डिपोनेगोरो विश्वविद्यालय के चिकित्सा संकाय में उनका आवेदन अस्वीकृत हो गया, तो प्रोफेसर एंडी को किसी तरह इसकी खबर मिली। बाद में उस ने उनका पता लगाया और अपनी सिफारिश पर उन्हें आईपीबी के कृषि संकाय में अध्ययन करने का अवसर दिया। बाद में उस ने आईपीबी के कृषि संकाय के कृषि सामाजिक और आर्थिक विभाग में दाखिला लिया और अंततः 1990 में स्नातक की उपाधि प्राप्त की।  

स्नातक की उपाधि प्राप्त करने के बाद, उस ने कोस्टा रिका विश्वविद्यालय से ऊर्जा और सतत विकास में स्नातकोत्तर (1992 में स्नातक) और चियांग माई विश्वविद्यालय से व्यापार और सतत विकास में स्नातकोत्तर (1993 में स्नातक) की उपाधि प्राप्त की। उन्होंने रॉकफेलर फाउंडेशन द्वारा वित्त पोषित लीड इंटरनेशनल, न्यूयॉर्क के पर्यावरण और विकास पाठ्यक्रम में व्यावसायिक पाठ्यक्रम भी किए (1993-1995)।  

## इबेका (गैर-लाभकारी और गैर-सरकारी संगठन)
कुछ समय बाद उनकी मुलाकात अपने पति इस्कंदर बुदिसारोसो कुंतोआदजी से हुई, जो बांडुंग इंस्टीट्यूट ऑफ टेक्नोलॉजी से भूवैज्ञानिक इंजीनियर थे और उस ने स्विट्जरलैंड से माइक्रो-हाइड्रोपावर जनरेटर बनाने का प्रशिक्षण प्राप्त किया था।  उनके पति ने 1987 में मंदिरी फाउंडेशन नामक एक गैर सरकारी संगठन की स्थापना की। हालांकि, संसाधनों की कमी के कारण उनका फाउंडेशन लंबे समय तक नहीं चल सका और इसकी प्रगति बहुत धीमी रही। उस ने महसूस किया कि उनके पति की योजना वास्तव में लोगों के लिए मददगार थी क्योंकि उनके द्वारा डिजाइन की गई पनबिजली परियोजना इंडोनेशिया के दूरदराज के क्षेत्रों के लिए उपयुक्त थी, जहां पानी की पर्याप्त उपलब्धता तो थी, लेकिन भूभाग दुर्गम था। उस ने अपने सामाजिक उद्यम को गरीबों के लिए किफायती आवास उपलब्ध कराने से बदलकर माइक्रो-हाइड्रोपावर पर केंद्रित कर दिया। 

17 अगस्त 1992 को उस ने अपने पति के साथ मिलकर इंस्टीट्यूट ऑफ बिजनेस एंड इकोनॉमिक अफेयर्स (इंडोनेशियाई: *Institut Bisnis dan Ekonomi Kerakyatan*, IBEKA) की स्थापना की जो एक गैर-लाभकारी और गैर-सरकारी संगठन है। वह निदेशक बनीं, जबकि उनके पति न्यासी बोर्ड के अध्यक्ष बने।   2021 तक, उन्होंने सफलतापूर्वक 61 सूक्ष्म जलविद्युत जनरेटर बनाए, जिन्होंने इंडोनेशिया के 65 गांवों और फिलीपींस के 1 गांव को बिजली प्रदान की। 

## फेलोशिप और सम्मान
अपने करियर के दौरान उस ने  कई उपलब्धियां  हासिल कीं:

* वर्ल्ड वाइल्डलाइफ फॉर नेचर 2005 से जलवायु हीरो 
* अशोका फैलोशिप (2006 से) 
* एशिया की 99 सबसे शक्तिशाली महिलाओं में से एक 
* रेमन मैग्सेसे पुरस्कार 2011 
* एशडेन पुरस्कार 2012 
* 22 प्रभावशाली मुस्लिम वैज्ञानिकों में से एक और 500 प्रभावशाली मुसलमानों में से एक, द मुस्लिम 500, रॉयल इस्लामिक स्ट्रेटेजिक स्टडीज सेंटर 2021 

## अग्रिम पठन
रेमन मैग्सेसे पुरस्कार विजेता

## इन्हें भी देखें

* हयात सिंदी - चिकित्सा शोधकर्ता
* विज्ञान और प्रौद्योगिकी में मुस्लिम महिलाएं
* इस्लाम और विज्ञान
* आदि उतारिनी - इंडोनेशियाई शोधकर्ता

## संदर्भ

श्रेणी:मैगसेसे पुरस्कार विजेता
श्रेणी:1964 में जन्मे लोग
श्रेणी:जीवित लोग
श्रेणी:इंडोनेशिया
श्रेणी:इंडोनेशिया के लोग
श्रेणी:उद्यमी
श्रेणी:आविष्कारक
श्रेणी:इस्लाम और विज्ञान
श्रेणी:मुस्लिम दुनिया
श्रेणी:सामाजिक कार्यकर्ता